钦定古今图书集成/理学汇编/学行典/第198卷 > 康锦
## 钦定古今图书集成/理学汇编/学行典/第198卷 > 康锦

按《庆阳府志》：“康锦，膂力骑射兼长，生平磊落，每以孝
自许，识者异之，众人以为大言，弗与也。值嘉靖丙午，
边寇深誓不与贼俱生，乃鬻产治棺衾，而生祭其母
曰：‘儿不孝，一念许国意定矣，不能复顾母也。尽以后
事付之。侄千户年，跃马而出十馀年，闻征调诸营及
入卫，每对垒，锦奋不顾身，军门嘉其义勇。一日心动念母老欲报罔极，即日恳辞归养，不数月，母卒，哀毁
几绝。又推念其父祖阵亡，三世，皆寄殡各边，锦皆匍
匐与榇归乡，同母鸠葬焉。即庐墓侧，负土筑封，己逾
年矣。相厚者知锦年衰乏嗣，恐其过伤，迺强之归焉。
夫锦素不知书，而天性忠孝，有足称者，视世之有财
得为而失孝养，及握符统兵而误国者为何如哉？